**Molitvena akcija “Dječja krunica” nastala je 2005. godine u Venezueli i brzo se proširila svijetom. Inicijatori krunice pozivaju se na jednu izreku svetog Padre Pija koja glasi: “Ako milijun djece moli krunicu, svijet će se promijeniti”. Tako je inicijativa došla do svog imena i cilja.** Ostvarenje molitve je svake godine predviđeno za 18. ili 19. listopada.

Naša škola je već petnaest godina uključena u ovu hvalevrijednu akciju. Ove godine priključili smo se molitvenoj akciji u našem integriranom danu „ Milijun djece moli zajedno“ u utorak, 19. listopada: Nakon pozdrava vjeroučiteljice Matilde Šokčević iuvođenja u hodogram dan, započeli smo molitvom u 8,00 ujutro. Molitvu su predvodili domaći župnik velečasni Ivan Živić, župnik grkokatoličke župe sv. Jozafata u Rajevu Selu, velečasni Oleg Zakaljuk i efendija Idriz Bešić **.** Molitvom krunice i pjesmom pridružili su se učenici katoličkog vjeronauka te molitvom učenici islamske vjeroispovijesti. Predmolitelji su istaknuli važnost izgradnje mira najprije u svojim obiteljima, školi, svojim vjerskim zajednicama, u mjestu u kojem živimo. Kako je naša sredina višenacionalna u kojoj žive pripadnici više religija, važno je svjedočiti svoju vjeru prihvaćanjem i poštivanjem drugih.

Osim molitvene akcije obilježili smo i „Svjetski tjedan svemira“ a tema ovogodišnjeg tjedna bila je „ Žene u svemiru“. Niži razredi sa svojim učiteljicama radili su kroz svoje sate razne aktivnosti na temu svemira. Viši razredi su aktivno su sudjelovali u radionicama koje su pripremili njihovi učitelji. Kroz četiri radionice „ Žene u svemiru“, „ Žene u znanosti“, „Žene u književnosti“ i „ Žene u vjerskoj povijesti“, učenicu su upoznali žene koje su svojim postojanjem i djelovanjem učinile svijet naprednijim.

 Integrirani dan je završio samovrednovanjem učenika kroz Kahoot kviz.